
(Parastā likumdošanas procedūra: pirmais lasījums)

Grozījums Nr.		1

Lēmuma priekšlikums
1.a apsvērums (jauns)
	

	Komisijas ierosinātais teksts
	Grozījums

	
	(1a)	Līgumā par Eiropas Savienības darbību (LESD) nav nevienas norādes par kopēju Savienības meža politiku, tāpēc saskaņā ar subsidiaritātes principu atbildība par mežiem gulstas uz dalībvalstīm. Tomēr ar LESD Savienībai ir uzticētas kopīgas kompetences, jo īpaši vides jomā, kas var ietvert mežus un mežsaimniecību ietekmējošas iniciatīvas.



Grozījums Nr.		2

Lēmuma priekšlikums
2. apsvērums
	

	Komisijas ierosinātais teksts
	Grozījums

	(2)	Mežu plašākajam devumam to mērķu sasniegšanā, kas izklāstīti Komisijas 2019. gada 11. decembra paziņojumā “Eiropas zaļais kurss” 4, cita starpā klimata, biodaudzveidības un ilgtspējīgas bioekonomikas jomā, ir vajadzīga iekļaujošāka un labāk koordinēta Savienības meža pārvaldības struktūra, kura atspoguļo visus mērķus, kas noteikti Komisijas 2021. gada 16. jūlija paziņojumā “Jauna ES Meža stratēģija 2030. gadam”5, un to savstarpējās saiknes.
	(2)	Mežu devumam to mērķu sasniegšanā, kas izklāstīti Komisijas 2019. gada 11. decembra paziņojumā “Eiropas zaļais kurss” 4, jo īpaši klimata, biodaudzveidības, kā arī bioekonomikas jomā, ir vajadzīga koordinēta Savienības meža pārvaldības struktūra, kura inter alia atspoguļo mērķus, kas noteikti Komisijas 2021. gada 16. jūlija paziņojumā “Jauna ES Meža stratēģija 2030. gadam” 5, un to savstarpējās saiknes, vienlaikus nodrošinot, ka minētajiem jaunajiem mērķiem ir skaidrs juridiskais pamats, tie nav pretrunā valstu kompetencēm un tos atbalsta visaptverošs ietekmes uz mežsaimniecības nozari novērtējums.

	__________________
	__________________

	4 COM(2019)640 final.
	4 COM(2019)0640.

	5 COM(2021)527 final.
	5 COM(2021)0527.



Grozījums Nr.		3

Lēmuma priekšlikums
2.a apsvērums (jauns)
	

	Komisijas ierosinātais teksts
	Grozījums

	
	(2a)	Pastāvīgā mežsaimniecības komiteja kopš tās izveides ir kļuvusi par centrālo struktūru informācijas apmaiņai starp dalībvalstīm un ar Komisiju par visiem aspektiem, kas attiecas uz mežiem, mežu apsaimniekošanu un visām ar mežiem saistītajām politikas jomām. Pastāvīgajai mežsaimniecības komitejai arī iepriekš tikuši uzticēti komitoloģijas uzdevumi, taču pamatdokuments, ar ko Pastāvīgajai mežsaimniecības komitejai piešķir minētos komitoloģijas uzdevumus, ir zaudējis spēku. Tāpēc Pastāvīgā mežsaimniecības komiteja būtu jāpārdēvē par Meža un mežsaimniecības ekspertu pastāvīgo grupu (“ekspertu grupa”).



Grozījums Nr.		4

Lēmuma priekšlikums
4. apsvērums
	

	Komisijas ierosinātais teksts
	Grozījums

	(4)	Visefektīvākais veids, kā panākt iekļaujošāku un labāk koordinētu Savienības meža pārvaldības struktūru, ir paplašināt darbības jomu un precizēt Pastāvīgās mežsaimniecības komitejas uzdevumus un sastāvu. Minēto grozījumu atspoguļošanai arī Pastāvīgā mežsaimniecības komiteja būtu jāpārdēvē par Meža un mežsaimniecības ekspertu pastāvīgo grupu. Pēc Komisijas vai kādas dalībvalsts pieprasījuma tai būtu jārisina visi ar mežiem un mežsaimniecību saistītie jautājumi vai aspekti, kas izriet no dažādām Savienības rīcībpolitikas jomām. Tādēļ ir lietderīgi nodrošināt, ka dalībvalstis izvirza pārstāvjus no iestādēm, kas ir kompetentas attiecībā uz konkrētajiem rīcībpolitikas mērķiem.
	(4)	Pēc Komisijas vai kādas dalībvalsts pieprasījuma pastāvīgajai ekspertu grupai būtu jārisina visi ar mežiem un mežsaimniecību saistītie aspekti, kas izriet no dažādām Savienības rīcībpolitikas jomām. Tādēļ ir lietderīgi panākt, lai piedalīgie pārstāvji spētu pārstāvēt dalībvalstu intereses attiecībā uz visiem konkrētajiem rīcībpolitikas mērķiem.



Grozījums Nr.		5

Lēmuma priekšlikums
1. pants – 1. daļa – 2. punkts
Padomes Lēmums 89/367/EEK.
1. pants – 1. daļa
	

	Komisijas ierosinātais teksts
	Grozījums

	Lai starp Komisiju un dalībvalstīm nodrošinātu pastiprinātu sadarbību un daudzdisciplināru viedokļu apmaiņu par mežiem un mežsaimniecības nozari visās mežam relevantajās Savienības politikas jomās, ar šo tiek izveidota Meža un mežsaimniecības ekspertu pastāvīgā grupa (turpmāk “ekspertu grupa”).;
	Lai starp Komisiju un dalībvalstīm nodrošinātu ciešu un efektīvu sadarbību par mežiem un mežsaimniecības nozari visās mežam relevantajās Savienības politikas jomās, ar šo tiek izveidota Meža un mežsaimniecības ekspertu pastāvīgā grupa (“ekspertu grupa”).”;



Grozījums Nr.		6

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 1. punkts
	

	Komisijas ierosinātais teksts
	Grozījums

	1.	Pēc savas iniciatīvas vai pēc kādas dalībvalsts pārstāvja pieprasījuma ekspertu grupa var sniegt Komisijai konsultācijas par jebkuru jautājumu vai aspektu, kas attiecas uz mežiem un mežsaimniecību un izriet no dažādām Savienības rīcībpolitikām.
	1.	Pēc savas iniciatīvas vai pēc kādas dalībvalsts pārstāvja pieprasījuma ekspertu grupa sniedz Komisijai konsultācijas par jebkuru jautājumu vai aspektu, kas attiecas uz mežiem un mežsaimniecību un izriet no dažādām konkrētajām Savienības rīcībpolitikām.



Grozījums Nr.		7

Lēmuma priekšlikums
1. pants – 1. daļa – 3. punkts
 Padomes Lēmums 89/367/EEK.
2. pants – 2. punkts – a apakšpunkts
	

	Komisijas ierosinātais teksts
	Grozījums

	a)	palīdzēt Komisijai sagatavot tiesību aktu priekšlikumus, pamatnostādnes vai citas Savienības politikas iniciatīvas, kas ir mežiem un mežsaimniecībai relevantas, cita starpā īstenot jauno ES Meža stratēģiju 2030. gadam un turpmākas Savienības meža stratēģijas;
	a)	palīdzēt Komisijai, cieši sadarboties ar Komisiju, sniegt tai speciālās zināšanas un nodrošināt pienesumu, lai sagatavotu un īstenotu leģislatīvo aktu priekšlikumus, stratēģijas, paziņojumus, pamatnostādnes vai citas Savienības politikas iniciatīvas, kuras ir mežiem un mežsaimniecībai relevantas vai kurām var būt ievērojama ietekme uz mežiem un mežsaimniecību Savienībā;



Grozījums Nr.		8

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 2. punkts – b apakšpunkts
	

	Komisijas ierosinātais teksts
	Grozījums

	b)	pēc Komisijas iniciatīvas vai pēc kādas dalībvalsts pieprasījuma nodrošināt Komisijai konsultācijas un speciālās zināšanas, lai atbalstītu mežu un mežsaimniecības plašāku devumu tādu Savienības galveno mērķu un iniciatīvu sasniegšanā kā Eiropas zaļais kurss un lai veicinātu saskanīgumu un sinerģiju starp Savienības rīcībpolitikām, kas ir mežiem un mežsaimniecībai relevantas;
	b)	pēc Komisijas vai ekspertu grupas iniciatīvas vai pēc kādas dalībvalsts pieprasījuma sniegt Komisijai konsultācijas un speciālās zināšanas, lai nodrošinātu dalībvalstu meža un mežsaimniecības nozares pienācīgu devumu Savienības mērķu un iniciatīvu sasniegšanā un lai veicinātu saskanīgumu un sinerģiju starp Savienības rīcībpolitikām, kā arī izskaustu tagadējās pretrunas Savienības rīcībpolitikās, un lai pievērstos to kumulatīvajai ietekmei un savietojamībai ar subsidiaritātes un proporcionalitātes principiem, kas noteikti Līguma par Eiropas Savienību 5. pantā;



Grozījums Nr.		9

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 2. punkts – c apakšpunkts
	

	Komisijas ierosinātais teksts
	Grozījums

	c)	veicināt sadarbību starp Komisiju un dalībvalstīm mežu un mežsaimniecības jomā, cita starpā atbalstot pasākumus un intervences saskaņā ar kopējo lauksaimniecības politiku;
	c)	pastiprināt un uzlabot sadarbību starp Komisiju un dalībvalstīm mežu un mežsaimniecības jomā, cita starpā atbalstot pasākumus un intervences saskaņā ar kopējo lauksaimniecības politiku, jo īpaši nolūkā ņemt vērā ilgtspējas aspektus un radīt sinerģiju starp mežiem un lauksaimniecību, kā arī uzlabot sociālekonomisko attīstību mežiem bagātos lauku apvidos;



Grozījums Nr.		10

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 2. punkts – d apakšpunkts
	

	Komisijas ierosinātais teksts
	Grozījums

	d)	veicināt zināšanu, pieredzes un labas prakses apmaiņu mežu un mežsaimniecības jomā.
	d)	veicināt zināšanu, pieredzes un labas prakses apmaiņu, kā arī šajā ziņā darboties kā forumam, kurā apmainīties viedokļiem par jaunajām problēmām un iniciatīvām mežu un mežsaimniecības jomā un par daudzajām mežu funkcijām, tostarp par jautājumiem, kas saistīti ar plašāku meža nozares tvērumu, kā arī sekmēt viedokļu apmaiņu par tādu Savienības rīcībpolitiku piemērojamību un ietekmi, kas ir nozīmīgas mežiem un mežsaimniecībai;



Grozījums Nr.		11

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 2. punkts – da apakšpunkts (jauns)
	

	Komisijas ierosinātais teksts
	Grozījums

	
	da)	veidot ar mežiem un mežsaimniecību saistīto nacionālo un Savienības rīcībpolitiku sinerģijas un šajā ziņā sadarboties un nepieļaut pretrunas, tostarp ņemot vērā arī pārējās starptautiskās norises;



Grozījums Nr.		12

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 2. punkts – db apakšpunkts (jauns)
	

	Komisijas ierosinātais teksts
	Grozījums

	
	db)	formulēt atzinumus par leģislatīvo aktu priekšlikumiem, stratēģijām, paziņojumiem, pamatnostādnēm vai citām Savienības politikas iniciatīvām, kuras ir nozīmīgas mežiem un mežsaimniecībai vai kurām var būt ievērojama ietekme uz mežiem un mežsaimniecību Savienībā; Komisija šādus atzinumus ņem vērā, kad tā izvirza meža rīcībpolitikas mērķus, un sniedz pārskatu par to, kā attiecīgie atzinumi ir ņemti vērā.



Grozījums Nr.		13

Lēmuma priekšlikums
1. pants – 1. daļa – 3. punkts
Padomes Lēmums 89/367/EEK.
2. pants – 3. punkts
	

	Komisijas ierosinātais teksts
	Grozījums

	3.	Eiropas Parlaments un Padome pēc Komisijas priekšlikuma var uzdot ekspertu grupai citus uzdevumus saistībā ar Savienības rīcībpolitikām, kas ietekmē mežus un mežsaimniecību.
	3.	Eiropas Parlaments un Padome pēc Komisijas priekšlikuma uz laiku var uzdot ekspertu grupai citus uzdevumus saistībā ar Savienības rīcībpolitikām, kas ietekmē mežus un mežsaimniecību.



Grozījums Nr.		14

Lēmuma priekšlikums
1. pants – 1. daļa – 4. punkts
Padomes Lēmums 89/367/EEK.
3. pants – 1. daļa
	

	Komisijas ierosinātais teksts
	Grozījums

	Ekspertu grupas sastāvā ir dalībvalstu pārstāvji.
	Ekspertu grupas sastāvā ir dalībvalstu pārstāvji. Ikviena dalībvalsts tiek aicināta un stingri mudināta izraudzīties nacionālos ekspertus un atvieglot viņu dalību ekspertu grupas sanāksmēs.



Grozījums Nr.		15

Lēmuma priekšlikums
1. pants – 1. daļa – 4. punkts
Padomes Lēmums 89/367/EEK.
3. pants – 2. daļa
	

	Komisijas ierosinātais teksts
	Grozījums

	Dalībvalstis izvirza savus pārstāvjus, nodrošinot to iestāžu dalību, kuras ir kompetentas attiecībā uz dažādiem rīcībpolitikas mērķiem, kas noteikti jaunajā ES Meža stratēģijā 2030. gadam, cita starpā arī klimata, meža veselības, vides, mežsaimniecības, lauku attīstības un bioekonomikas jomā, kā arī visās turpmākajās Savienības meža stratēģijās.
	Dalībvalstis izvirza savus pārstāvjus, nodrošinot savas valsts attiecīgo iestāžu aktīvu iesaisti un to, ka iesaistītie pārstāvji var pārstāvēt savas dalībvalsts intereses un dalīties pieredzē saistībā ar visiem būtiskajiem rīcībpolitikas mērķiem.



Grozījums Nr.		16

Lēmuma priekšlikums
1. pants – 1. daļa – 4. punkts
Padomes Lēmums 89/367/EEK.
3. pants – 3. daļa
	

	Komisijas ierosinātais teksts
	Grozījums

	Ekspertu grupas priekšsēdētājs ir Komisijas pārstāvis.
	Ekspertu grupas priekšsēdētājs ir Komisijas pārstāvis. Ekspertu grupas priekšsēdētājs katru gadu var iesniegt gada darba plānu Eiropas Parlamentam.

